ΕΜΠΝΕΥΣΜΕΝΗ ΑΠΟ ΑΛΗΘΙΝΗ ΙΣΤΟΡΙΑ
ΠΡΙΝ ΑΠΟ ΑΡΚΕΤΑ ΧΡΟΝΙΑ... ΣΤΟ ΦΟΡΤ ΓΟΥΟΡΘ, ΤΕΞΑΣ
Λες να πιάσουμε κάτι σήμερα;
Λέω ότι αν συνεχίσουμε να σκεφτόμαστε τόσο πολύ, θα είναι δύσκολη μέρα.
-Κοίτα! -Ναι, μικρέ, ορίστε.
Εντάξει, αυτό ξέφυγε.
Εμπρός. Ρίξε πάλι.
Έτσι, μικρέ.
Και τώρα περιμένουμε, σιωπηλά.
Πιο μεγάλο από σένα είναι, μικρέ.
Ξέρω, είναι πολύ μεγάλο.
Θα ψήσουμε πέρκα στο σπίτι, τι λες;
Ναι, έχω ελπίδες να πάρω καλή θέση αν πιάσω τόσο μεγάλο τη Δευτέρα.
Είσαι καλά, μπαμπά;
Ναι, μικρέ, ναι.
Τη Δευτέρα; Τι είναι τη Δευτέρα;
Το τουρνουά.
-Νεαροί Ψαράδες Βόρειου Τέξας. -Ναι, σωστά.
-Έλα, μπαμπά. -Άκου.
Αν πιάσεις τόσο μεγάλη πέρκα τη Δευτέρα, θα πάρεις τρόπαιο.
Όμως, αν πιάσεις κονσερβοκούτια,
θα βγάλουμε λεφτά στο κέντρο ανακύκλωσης.
Πώς σου φαίνεται;
-Πολύ αστείο. -Σοβαρά μιλάω.
Εισπρακτική Γκόρβιν
Η διακόσμηση είναι υπέροχη, τα φαγητά είναι τέλεια.
Ξεπέρασες τον εαυτό σου, γλυκιά μου.
Δεν έπρεπε να παρατήσεις τη διοργάνωση εκδηλώσεων.
Μαμά, το είπες ήδη εκατό φορές.
-Ναι, ξέρω... -Μα η ζωή έχει άλλα σχέδια.
Απλώς λέω.
-Λοιπόν, ήρθε η ώρα, έλα. -Εντάξει.
Ήρθε, παιδιά, ήρθε.
Ναι, ήρθε.
-Τι ετοιμάζει η μαμά σου; -Τίποτα.
-Σίγουρα ήρθε; -Ναι, έτσι νομίζω.
-Άκουσες το αμάξι; -Όπου να 'ναι έρχεται.
-Έκπληξη. -Δεν το πιστεύω.
Τους τη φέραμε.
Δεν τον πιστεύω τον τύπο.
Απίστευτο. Τι στο καλό;
Έπαθες έμφραγμα; Σας την έφερα; Ναι;
Πώς... Φύγε από δω, αγάπη μου. Δεν σε πιστεύω.
Νόμιζα ότι το είχες υπό έλεγχο.
Προσπάθησα. Του είπα ότι δεν τρέχει τίποτα.
-Ναι, εντάξει. -Κάνε στην άκρη.
Χρόνια σου πολλά, φίλε.
Χαίρομαι που σε βλέπω.
Θεέ μου, στεκόσασταν προς τα δω,
-σαν να... -Χρόνια πολλά, Μπόμπι.
Χαίρομαι που σε βλέπω.
Φίλε, έχω ένα καλό.
Πριν από χρόνια, εγώ, ο Μπόμπι, ο Ντέρεκ κι ο Νταγκ
πάμε στη λίμνη Γκρέιτ Μπέαρ στον Καναδά
για κάμπινγκ και ψάρεμα,
ξέρετε, να κάνουμε παρέα.
Φτάνουμε και βλέπουμε
ότι είχε προηγηθεί μεγάλη καταιγίδα και πλημμύρα
που προκάλεσε χάος στην περιοχή για μία βδομάδα.
Όλες οι βάρκες παρασύρθηκαν.
Δεν υπήρχε τρόπος να βγούμε στη λίμνη,
και περάσαμε πέντε μέρες λιανίζοντας το περιεχόμενο
-του πορτοφολιού του Ντέρεκ. -Ναι, οι βαλέδες δεν πιάνουν.
Σου είπα, μην παίξεις τους βαλέδες.
Αλλά όλη την ώρα, ο Μπόμπι φωνάζει.
Έχει τρελαθεί γιατί πρέπει να μείνει ξεβράκωτος,
επειδή η Σίντι ξέχασε να του βάλει βρακιά.
-Ναι... -Όλη τη βδομάδα ωρυόταν.
Το θυμάστε; "Συγκαίομαι, φίλε.
Συγκαίομαι, να πάρει".
Τέλος πάντων, γυρνάμε στο σπίτι
κι ο Μπόμπι αρχίζει αμέσως να ξεσπάει γιατί δεν είχε μποξεράκια.
"Απ' όλα τα πράγματα, πώς ξέχασε αυτό;"
Η Σίντι, επειδή είναι αγία,
τον διακόπτει,
παίρνει το κουτί με τα σύνεργα, το ανοίγει,
-και είναι γεμάτο βρακιά. -Βρακιά!
Μάλλον δεν το βρήκε τόσο αστείο όσο εγώ.
Είσαι καλά;
Έλα εδώ. Αγάπη μου, τι συμβαίνει;
-Όλα καλά. Ανάσανε. -Είσαι κι ο πρώτος, Μπόμπι.
Αγάπη μου, κοίταξέ με. Κοίταξέ με, μωρό μου.
Είσαι καλά, όλα καλά.
Ανάσανε, αγάπη μου. Αγάπη μου, τι συμβαίνει;
Σε παρακαλώ, πες μου, μίλα μου, τι συμβαίνει;
Αγάπη μου, είμαι εδώ, κοίταξέ με.
Ανάσανε, όλα καλά. Όλα καλά, αγάπη μου.
Είσαι καλά;
-Όχι. -Θέλεις να πάμε μέσα;
Όχι, καλύτερα να πάμε μέσα, εντάξει;
Πάμε, έλα.
Πάμε μέσα να ξαπλώσεις λίγο.
Θα επιστρέψει αμέσως.
-Να μιλήσουμε; -Είμαι πτώμα, Σίντι.
Να τα πούμε αύριο;
Πάλι τα ίδια, έτσι;
Καλά είμαι.
Έκοψες τα φάρμακα;
Μπόμπι, αγάπη μου.
Έλα, όλα καλά.
Όλα καλά.
Τι λέτε να ένιωσε ο Σαούλ
μόλις του μίλησε ο Θεός στον δρόμο για τη Δαμασκό;
Τύψεις, μεταμέλεια, ντροπή;
Το ελπίζω.
Όταν τα βάζεις με καλούς Χριστιανούς, πρέπει να νιώθεις άσχημα.
Είμαι σίγουρος ότι ένιωσε όλα αυτά, όπως θα νιώθαμε όλοι μας,
μα δεν άφησε την ντροπή ή την υπερηφάνεια
να τον εμποδίσει να κάνει αυτό που έπρεπε για να επανορθώσει.
Όλοι έχουμε τις αποτυχίες μας, τις ρωγμές στην πανοπλία μας,
μα αν προχωράμε μπροστά,
όπως έκανε ο Σαούλ, δεν έχει σημασία.
Τ' αφήνουμε πίσω,
όπως θ' αφήσω εγώ αυτό το κήρυγμα,
γιατί, ναι, οι Καουμπόις παίζουν σε μισή ώρα.
Μπόμπι, πρέπει να μου μιλήσεις.
Φώναξε, μουρμούρισε, δεν με νοιάζει,
μα πρέπει να μου μιλήσεις.
Σε παρακαλώ.
Συγγνώμη.
Τι κάνεις;
-Φίλιπ, κλείσε το παράθυρο. -Μα, μαμά...
Φίλιπ, κλείσ' το τώρα!
Να 'σαι καλά, παιδί μου.
Ξέρω ότι είναι κάτι, αλλά δεν ξέρω τι.
Και νομίζω ότι όταν το λέω, γίνεται πιο τρομακτικό.
Σε χτύπησε;
Όχι, καμία σχέση.
Είναι όπως πριν, μα διαφορετικά.
Ένα σκοτάδι πλανιέται πάνω του.
Γλυκιά μου, έχεις ξαναπεράσει αυτήν τη μάχη με τον Μπόμπι.
Δεν ήταν εύκολο για σένα τότε, το ξέρω,
μα το αντιμετώπισες κατά μέτωπο.
Και πάντα το θαύμαζα αυτό.
Αν αυτήν τη φορά είναι χειρότερα;
Αν δεν μπορώ να τον βοηθήσω;
Να έχεις πίστη ότι ο Θεός ξέρει το καλύτερο για σένα
και την οικογένειά σου, καλή μου.
Εκείνος γέμισε την καρδιά σου
κι έβαλε στη ζωή σου ανθρώπους που σ' αγαπούν,
που θέλουν να σε βοηθήσουν.
Δεν είναι όλα στο χέρι σου, κοριτσάκι μου.
Έτοιμος να βγεις δεύτερος;
Μ' αυτό το δόλωμα;
Κέρδισα πολλούς διαγωνισμούς μ' αυτό, δεν μετριούνται καν.
Πιάσε ένα καλό! Το 'χεις.
Φιλ, πού είναι ο μπαμπάς σου; Ντρέπεται που είσαι γιος του;
Για δείτε, κάθε ζωντανό με λέπια
στη λίμνη Λαβόν τρέμει στη θέα σας.
Ελέγξτε τις πετονιές σας, κυρίες και κύριοι,
και ξεκινάμε σε πέντε λεπτάκια.
Είσαι κι ο πρώτος, Μπόμπι.
Μπόμπι...
Τι συμβαίνει;
Θέλω να δεις κάτι, φίλε.
Έλα.
-Ναι. -Έλα.
Αγάπη μου, έτοιμος να σκίσεις;
Ναι.
Πιάσε ένα μεγάλο, γιατί πεινάω πολύ.
-Δεν τα κρατάμε, μαμά. -Τι; Τι συμφωνία είναι αυτή;
Τότε πάρε το τρόπαιο, να το δώσουμε ενέχυρο και να πάρουμε εντσιλάδας.
-Εντάξει. -Καλή επιτυχία.
Η μαμά σου σου έμαθε και πώς να ψαρεύεις;
Λοιπόν, ώρα να ξεκινήσουμε.
Η πρώτη ομάδα έχει 45 λεπτά, πιάστε τα!
Μην ανησυχείς,
θα βρούμε την άκρη, εντάξει;
Θα σ' ενημερώσω.
Δεν είναι τίποτα, συνεργάσου με τα παιδιά
για να το διορθώσετε
και ηρεμήστε και τους δύο πελάτες
χωρίς να χρειαστεί να κάνουμε μεγάλη έκπτωση.
Είσαι έτοιμος;
Δεν τσιμπάνε κάθε μέρα, αλλιώς θα λεγόταν συλλογή.
Είπε ότι θα ερχόταν.
Το ξέρω, σίγουρα έτυχε κάτι έκτακτο στη δουλειά.
Το υποσχέθηκε.
Γλυκέ μου, ο μπαμπάς σ' αγαπάει πάρα πολύ,
και δεν θα έλειπε χωρίς να υπάρχει σοβαρός λόγος.
Το ξέρεις, έτσι;
Ορίστε, σίγουρα παίρνει να σου εξηγήσει.
Έχω ένα πολύ δυσαρεστημένο παιδί στο αμάξι μαζί...
Εντάξει, Τζο, ναι. Εντάξει, έρχομαι αμέσως.
Τι έγινε;
Βάλε ζώνη.
Μείνε στο αμάξι, επιστρέφω αμέσως.
-Είναι καλά ο μπαμπάς; -Μείνε εκεί!
Έλα, Μπόμπι, έλα πίσω.
Μπόμπι, σταμάτα! Όχι.
Κοίτα με, Μπόμπι, σε παρακαλώ. Κοίταξέ με, αγάπη μου.
-Είμαστε εδώ για σένα, Μπόμπι. -Όλα καλά.
Ξέρω ότι δυσκολεύεσαι, και ξέρω ότι νιώθεις μόνος,
αλλά δεν είσαι, εγώ είμαι εδώ.
Μ' ακούς, Μπόμπι;
Πες μου ότι μ' ακούς.
Όλα καλά.
Έλα, Μπόμπι.
Όλα καλά.
Άκουσέ με.
Σ' έχω δει να παλεύεις...
και κανείς δεν είναι πιο δυνατός ή πιο γενναίος,
και είμαι εδώ να παλέψω στο πλάι σου.
Θέλω μόνο να γυρίσεις πίσω σ' εμένα, Μπόμπι, σε παρακαλώ.
Όχι, σταμάτα.
Έλα πίσω σ' εμένα, Μπόμπι. Έλα σ' εμένα, σε παρακαλώ.
Σε κρατάω, έλα πίσω σ' εμένα.
Όλα καλά.
Όλα καλά, έλα σ' εμένα.
Όλα καλά.
Όχι!
-Μπόμπι! -Παράτα με!
-Δεν σ' αφήνω να με πάρεις! -Εγώ είμαι! Μπόμπι!
Σταμάτα, Μπόμπι!
-Έλα! -Όχι! Όχι, μπαμπά.
Όλα καλά, Μπόμπι. Όλα καλά, φίλε.
Έλα.
Τζο, δεν...
Όχι, μην ανησυχείς, δεν πειράζει.
Κοίτα, ξέρω τον Μπόμπι πολύ καιρό,
έχουμε περάσει πολλά μαζί.
Ξέρω τι έχει περάσει, απλώς...
Δεν κατάλαβα ότι ήταν τόσο σοβαρό.
Τα πάει πολύ καλά εδώ και πολύ καιρό.
Απλώς πρόσφατα...
Χρειάζεται βοήθεια, Σίντι, πραγματικά.
Είχα έναν ξάδερφο στο Αμαρίλο πριν από λίγα χρόνια,
κι απ' το πουθενά άρχισε ν' ακούει φωνές
και να βλέπει πράγματα που δεν υπήρχαν, κάπως σαν τον Μπόμπι.
Φοβάμαι, Τζο.
Θα γίνει καλά, εντάξει;
Θα γίνει καλά.
Απλώς βρες κάποιον που ξέρει τι κάνει
να τον εξετάσει, να του δώσει τη βοήθεια που χρειάζεται.
Κάλεσα ήδη τον δρα Μπάρτλι,
θα πάμε αύριο πρωί-πρωί,
-και βλέπουμε. -Ωραία.
Είναι τρελό.
Ο Φίλιπ θα είναι εντάξει;
Το ελπίζω.
Ωραία, πήγαινε να δεις τι κάνει.
Εντάξει.
Αν χρειαστείς κάτι, είμαι εδώ.
-Σ' ευχαριστώ. -Παρακαλώ.
Μπόμπι!
Δηλαδή λείπει μόνο τέσσερις ώρες;
Τότε δεν μπορεί να δηλωθεί ακόμα η εξαφάνισή του.
Μα ακόμα κι αν είχε περάσει αρκετή ώρα,
είπατε ότι έφυγε με δική του βούληση, σωστά;
Ο σύζυγός μου δεν είναι καλά.
Πιστεύετε ότι είναι επικίνδυνος;
Όχι.
Τότε δεν μπορούμε να κάνουμε πολλά.
Θα τον έχουμε στο σύστημά μας, θα έχουμε τον νου μας.
Συνήθως επιστρέφουν στο σπίτι.
Ναι, Διοίκηση Νοσοκομείου, παρακαλώ.
Γεια σας, ονομάζομαι Σίντι Σόντερς
και μίλησα με κάποιον νωρίτερα για τον σύζυγό μου.
Ναι, έστειλα με μέιλ φωτογραφία του όπως ζητήσατε,
και ήθελα να βεβαιωθώ ότι τη λάβατε.
Εντάξει, ευχαριστώ για τη βοήθεια.
Μπορώ να περάσω αργότερα με μερικά φυλλάδια;
Ευχαριστώ, γεια σας.
Το θέμα δεν είναι πώς έπεσες Είναι πώς θα σηκωθείς
Καλησπέρα, τηλεφωνώ από την Εισπρακτική Τέξας Ρίτζενσι.
Συγγνώμη που ενοχλώ, αλλά ψάχνω
τον Ρόμπερτ Σόντερς εδώ και βδομάδες
σχετικά με κάποιους λογαριασμούς δανείων.
Δυστυχώς, εφόσον δεν απαντά στα αιτήματά μας,
θα πρέπει να δηλώσουμε την υπερημερία.
ΛΗΞΙΠΡΟΘΕΣΜΟ
Τράπεζα
Τόσο καλά, έτσι;
Να πω την αλήθεια, η κουζίνα είναι πολύ μεγάλη.
Και ποιος θέλει να καθαρίζει τόσα πλακάκια; Και οι σκάλες;
Δεν είσαι κοριτσάκι, τα γόνατά σου θα σ' ευχαριστούν.
Σίντι; Σίντι.
Καλημέρα, Μέριλιν.
Ήθελα να δω πώς είστε με όσα συμβαίνουν.
Ευχαριστώ, είσαι πολύ ευγενική, αλλά είμαστε καλά.
Είσαι πολύ δυνατή, Σίντι. Δεν ξέρω τι θα 'κανα στη θέση σου...
Ναι, πολλοί περνούν χειρότερα,
και είναι μόνο προσωρινό.
Ελάτε την Τρίτη για φαγητό.
Έκλεψα την πιο νόστιμη συνταγή για κολοκύθα στην κατσαρόλα
-από τη μητέρα μου... -Ευχαριστώ, αλλά είμαστε εντάξει.
Σωστά, μικρέ;
-Ναι. -Εντάξει, αν χρειαστείς κάτι...
Ναι, ευχαριστώ πολύ, το εκτιμώ.
ΠΩΛΕΙΤΑΙ ΚΑΤΑΣΧΕΣΗ
Εντάξει, αυτά και αυτά τα κρατάμε. Αυτά τα χαρίζουμε.
Μη με κοιτάς έτσι.
Σε ποιον μιλάς, μαμά;
Στο φάντασμα μιας προηγούμενης ζωής.
Τι;
Τίποτα, αγάπη μου. Λοιπόν, θέλω βοήθεια.
Έχω τρεις στοίβες. Κρατάμε, χαρίζουμε και πετάμε.
Αν δεν είμαστε ανελέητοι, η γιαγιά θα σαλτάρει.
Βάζεις όλα αυτά στην κούτα με τα σκουπίδια εκεί;
Εντάξει, μαμά.
Ευχαριστώ.
Αγάπη μου.
Μαμά.
Ξέρω ότι σου λείπει πολύ,
και ξέρω ότι όπου κι αν είναι, του λείπεις εξίσου.
Δεν ήθελε να μας αφήσει, δεν φταίει αυτός που είναι άρρωστος.
Ποτέ δεν κατάλαβα γιατί του αρέσουν τόσο αυτά.
Να το δοκιμάσουμε.
Η αγάπη έχει και όρια, μικρέ.
Γιαγιά!
Κάθεται εκεί μόνος του με το χαζό του κούρεμα.
Δες φάτσα.
-Είναι τρελός. -Ναι.
Θέλεις παιχνιδάκι; Θα κλάψεις χωρίς τον μπαμπάκα σου;
Δώσ' το μου, Μπράιαν, είναι του μπαμπά μου.
Ας ελπίσουμε η τρέλα να μην είναι μεταδοτική.
Ξανακάν' το, κορόιδεψε τον μπαμπά μου!
Είσαι ψυχάκιας, όπως αυτός.
Μαμά, συγγνώμη, ο Μπράιαν...
Τώρα δίνεις και μπουνιές;
Παραλίγο να του σπάσεις τη μύτη.
Είπε τον μπαμπά ψυχάκια.
Και τι ξέρει αυτός για τον πατέρα σου;
-Τίποτα. -Ακριβώς.
Ήθελε να σε προκαλέσει και τον άφησες.
Και λόγω αυτού, έχασα δύο συνεντεύξεις για δουλειά.
Κοίτα, δεν θέλαμε τίποτα από αυτά,
αλλά μπορούμε να επιλέξουμε πώς θα αντιδράσουμε.
Θα τον βρούμε ποτέ;
Έτσι πιστεύω.
Αλλά μέχρι τότε θ' αναλάβουμε τις ευθύνες μας.
Όσο δύσκολο κι αν είναι, ακόμα κι αν θέλουμε με όλο μας το είναι
να ρίξουμε μπουνιά σε όλους.
-Κυρία Σόντερς. -Ναι.
Έγραψες λάθος το "υπόψη".
Αλήθεια;
Ορίστε.
Ναι.
Ορθογραφικός έλεγχος...
Θα είμαι ειλικρινής, κυρία Σόντερς, δεν αρκούν αυτά.
Ναι, καταλαβαίνω ότι δεν έχω μεγάλη εμπειρία.
Λέει ότι έχεις να δουλέψεις δέκα χρόνια.
Ναι, είμαι μητέρα.
Υπηρέτησα δέκα χρόνια τώρα,
φρόντιζα τον σύζυγο, τον γιο μου και το σπίτι μου.
Αυτή ήταν η δουλειά μου.
Και είναι δύσκολη, το ξέρω.
Κύριε Κάμινγκς, ξέρω ότι δεν έχω το τέλειο βιογραφικό,
αλλά είμαι αξιόπιστη, εργατική και αποφασισμένη.
Θα είμαι πάντα συνεπής και δεν θα παραπονεθώ ποτέ,
και σας εγγυώμαι, μπορείτε να βασίζεστε πάνω μου.
Μη με κάνεις να το μετανιώσω.
Θα κάνουμε μια δοκιμή, αλλά πρέπει να είσαι σπίρτο.
Ελπίζω να μαθαίνεις γρήγορα, κυρία Σόντερς.
Εντάξει, ευχαριστώ.
Ευχαριστώ.
Και έχουμε 10% έκπτωση σε όλα τα ψώνια, παρακαλώ.
Και στα θαλασσινά;
Και στα θαλασσινά.
Κανονίστηκε, Τρίτη βράδυ θα τρώμε αστακομακαρονάδα.
Το μαγκάκι που μεγαλώνεις πρέπει να αποκτήσει όγκο.
Μη μου το θυμίζεις.
Τη μια στιγμή δεν μου μιλάει,
και την άλλη είναι ο μίνι Μάικ Τάισον.
ΑΣΤΥΝΟΜΙΑ ΦΟΡΤ ΓΟΥΟΡΘ
Ναι.
Ξέρω ότι δεν είναι εύκολο, κυρία Σόντερς,
μα πρέπει να μας ακολουθήσετε.
Από δω.
Δεν είναι αυτός.
Τι...
Το μπουφάν που φορούσε
είχε ετικέτα από καθαριστήριο με το όνομα του συζύγου σας.
Αυτό είναι του Μπόμπι.
Είστε καλά;
Ναι.
Πώς...
Αρρωσταίνουν, ξαπλώνουν, χαλάει ο καιρός,
και δεν σηκώνονται ξανά.
Σαν να μην έφταναν οι βροχές, όλα θα χειροτερέψουν
όταν έρθουν οι χιονοθύελλες.
Τι θ' απογίνει αυτός;
-Προσπαθούμε να βρούμε συγγενή. -Κι αν δεν βρείτε;
Εξαφανίζεται, χωρίς κηδεία,
χωρίς ούτε αντίο;
Πού τον βρήκατε;
Ψάχνεις τον Κιθ; Το μπουφάν του είναι.
Ορίστε;
Άργησες, έφυγε για το τελευταίο του ταξίδι χθες.
Τον ήξερες;
Ποια είσαι εσύ; Και γιατί ρωτάς;
Λυπάμαι που πέθανε.
Είμαι σίγουρη.
Ορίστε;
Αν ήξερες ότι ο Κιθ πέθανε, τι κάνεις εδώ;
Δεν έχει τίποτα να πάρεις.
Δεν ξέρω. Δεν ξέρω και μάλλον...
Απ' αυτές είσαι.
Σου έπιασε κουβέντα έξω απ' το γραφείο,
σου είπε κάνα τραγουδάκι;
Του έδινες ψιλά καμιά φορά, ίσως και τ' αποφάγια σου.
Τώρα πέθανε κι έχεις τύψεις. Καλά τα λέω;
Όχι, καμία σχέση.
Συγγνώμη που σε απογοήτευσα.
Ορίστε, για τον κόπο σου.
Έχεις καθαρή συνείδηση τώρα;
Μη χαθείς.
Πεινάς;
Εσύ τι λες;
ΑΓΝΟΕΙΤΑΙ
Όχι, απ' ό,τι μου λες, όλα σωστά τα κάνεις,
έλεγξες στα σωστά μέρη.
Κι έχει πολλές τρύπες να κρυφτείς σ' αυτήν την πόλη
αν δεν θες να σε βρουν.
Σίγουρα θα φανεί.
Δεν αξίζει.
Λοιπόν, τον Κιθ...
τον γνώριζες;
Ναι, μερικά χρόνια.
Νομίζω ότι ήρθε από τη Νέα Ορλεάνη μετά την καταιγίδα.
Είχε συγγενείς;
Ναι, για την ακρίβεια,
μου ζωγράφισε ένα κυριλέ οικογενειακό δέντρο μια φορά
με πολλά κλαδιά,
και μου έδωσε τα τηλέφωνα των συγγενών του.
Με δουλεύεις.
Γιατί ενδιαφέρεσαι τόσο για τον Κιθ;
Δεν θα χάψω το θέατρο του καλού Σαμαρείτη, μπορείς να κόψεις τις μαλακίες.
Απλώς θέλω να μάθω περισσότερα για τον άντρα
που νόμιζα ότι ήταν ο σύζυγός μου πριν τραβήξουν το σεντόνι.
Δεν κάνω τον άγγελο,
έχω ελαττώματα όπως όλοι.
Αλλά στην κατάστασή μου, δυσκολεύομαι όλο και πιο πολύ
ν' αγνοήσω τον παραλογισμό του όλου θέματος.
Ναι, ο Κιθ ήταν καλός, δεν έβριζε ποτέ,
πάντα μοιραζόταν όταν μπορούσε, τραγουδούσε πολύ,
νόμιζε ότι ήταν ο Μάρβιν Γκέι.
Θα μου λείψει.
Εσύ;
Όχι, εγώ δεν τραγουδάω.
Για την ιστορία σου λέω.
Δεν διαφέρει πολύ από πολλών.
Υπηρέτησα στο Κουβέιτ, είδα πράγματα που εύχομαι να μην είχα δει,
γύρισα στο Γουέικο να τα ξεχάσω...
βρήκα έναν άντρα,
είχα ένα σπιτάκι.
Αρρώστησε, πολύ βαριά.
-Λυπάμαι. -Ναι, κι εγώ.
Αφότου πέθανε, δεν ξέρω, σταμάτησα σταδιακά να κάνω οτιδήποτε.
Έπαψα να ενδιαφέρομαι.
Δεν ξέρω, τα υπόλοιπα δεν μπορώ να τα ξεδιαλύνω.
Σε παρασύρει το ρεύμα, απλώς...
Μην το κάνεις αυτό.
Συγγνώμη.
Το λες συνέχεια.
Συγγνώμη.
Καλές οι συγγνώμες,
αλλά οι βάφλες είναι το αληθινό φάρμακο εδώ.
Ορίστε, δοκίμασε.
Ευχαριστώ για το γεύμα.
Τίποτα. Να σε πάω κάπου;
Όχι, καλά είμαι, θέλω να περπατήσω.
Σίγουρα; Δεν είναι κόπος.
Ναι, καλά είμαι.
Ελπίζω να είναι καλά ο άντρας σου.
Ευχαριστώ.
Ντίλια!
Δεν ξέρω, ίσως βοηθήσει με το κρύο.
-Σίγουρα; -Σίγουρα. Πάρ' τη, σε παρακαλώ.
Θα βοηθήσει, ευχαριστώ.
-Παρακαλώ. -Ευχαριστώ.
-Καληνύχτα. -Καληνύχτα.
Πού ήσουν, μαμά;
Πήγα να ελέγξω κάτι πράγματα στο κέντρο.
Για τον μπαμπά;
Περίπου.
Γνώρισα μια καλή κυρία,
και πρέπει να σου πω κάτι κι ελπίζω να μη μου θυμώσεις.
Δεν θα θυμώσω.
Θυμάσαι την κουβέρτα που είχες στο αυτοκίνητο;
Αυτήν που πήρες απ' τη λίμνη Φορκ;
Ναι.
Η κυρία που γνώρισα απόψε
ήταν πολύ φτωχή, και της έδωσα την κουβέρτα σου.
Κρύωνε;
Ναι, αγάπη μου, κρύωνε.
Μάλλον τη χρειαζόταν πιο πολύ από μένα τότε.
Μα τι καλό παιδί που είσαι.
Ποιος σε μεγάλωσε;
Λες να κρυώνει κι ο μπαμπάς, όπου κι αν είναι;
Ελπίζω πως όχι.
Μακάρι να μπορούσαμε να δώσουμε κουβέρτες σε όλους τους.
-Καλημέρα, Σίντι. -Πάστορα, καλημέρα.
Συγγνώμη που ήρθα απροειδοποίητα. Έπαιρνα τηλέφωνο, μα δεν σε βρήκα.
Μόλις έμαθα ότι μετακομίσατε. Όμορφα είναι.
Σας σκέφτηκα το πρωί που διάβαζα την Αγία Γραφή
κι ένιωσα την ανάγκη να δω τι κάνετε.
-Παρακαλώ, έλα μέσα. -Ευχαριστώ.
Δυνατό καφέ έκανες.
Ο Mountain Roast έχει έκπτωση ένα δολάριο αυτήν τη βδομάδα.
Ευχαριστώ για τη συμβουλή.
Έχω την υποψία ότι ήρθες εδώ για να δώσεις κι εσύ μία.
Δεν θα το έλεγα συμβουλή, πιο πολύ πρόσκληση,
να σ' ακούσω, να στοχαστούμε.
Υπόσχομαι να μη σε βομβαρδίσω με εδάφια.
Διαβάζω την Αγία Γραφή, την έχω διαβάσει,
και μην ανησυχείς για εμάς, είμαστε μια χαρά.
Κάθε πρωί σηκώνομαι και βάζω το ένα πόδι μπροστά απ' το άλλο,
και τα βγάζουμε πέρα.
Λοιπόν...
Ο Θεός δεν θέλει μόνο να τα βγάζετε πέρα, Σίντι.
Αλήθεια;
Τότε ίσως έπρεπε να μην αφήσει τον άντρα μου
να διαλυθεί
και να μας αφήσει χωρίς δεκάρα τσακιστή,
ν' αφήσει τον γιο μου χαμένο,
να μην ξέρει πότε θα ξαναδεί τον μπαμπά του...
και ν' αφήσει εμένα.
Συγγνώμη. Ξέρω ότι δεν πάει έτσι.
Αυτό που περνάς, ο θυμός και η θλίψη,
είναι εντυπωμένα μέσα μας,
αλλά έχουμε και τα εργαλεία για να τα ξεπεράσουμε.
Προσεύχομαι, πάστορα, συνεχώς αυτές τις μέρες.
Οι προσευχές είναι εξαιρετικά εργαλεία, αλλά είναι μόνο η αρχή.
Υπάρχει μια κοινότητα στο Μέρσι Βάλεϊ στην οποία μπορείς να στηριχτείς.
Όσο μεγάλη ή μικρή κι αν είναι η ανάγκη, υπάρχουν καρδιές ανοιχτές για εσάς.
Είναι πολύ καλό αυτό,
μα κανείς δεν μπορεί να βοηθήσει με αυτό που χρειαζόμαστε.
Καταλαβαίνω γιατί νιώθεις έτσι,
αλλά μπορείς να βρεις δύναμη στους άλλους, στην πίστη τους.
Θα σε βοηθήσει να βρεις έναν σκοπό.
Εντάξει, δεν θέλω να γίνω αγενής,
αλλά έχουμε πολλές δουλειές, οπότε...
-Φυσικά, Σίντι... -Να σε ξεπροβοδίσω.
Ευχαριστώ που ήρθες να μας δεις. Ειδικά τον Φίλιπ.
Ξέρεις...
Δεν βγάζει πάντα νόημα, το σχέδιο.
Και μόνο που ακούς κάποιον να μιλά για σχέδιο,
νιώθεις να σου στρίβει το μαχαίρι, το καταλαβαίνω.
Μα κανείς, και κυρίως Εκείνος, δεν θέλει να σε δει να χάνεσαι.
Γι' αυτό κράτα την καρδιά σου ανοιχτή, Σίντι.
Άκου, κοίτα, προετοιμάσου για το κάλεσμα όταν έρθει.
Ξέρεις πού θα με βρεις αν θελήσεις κι άλλες συμβουλές.
Είμαι εδώ για σένα, όπως είναι όλη η εκκλησία.
-Εντάξει. -Ευχαριστώ.
Μαμά.
Σήμερα, σας περιμένει μια έκπληξη,
για μία φορά δεν θα μιλάω μόνο εγώ.
Ένα μέλος του εκκλησιάσματος θέλει να σας μιλήσει
για κάτι απίστευτα σημαντικό.
Το 'χεις, μαμά.
Σίντι Σόντερς, ο λόγος σ' εσένα.
Ευχαριστώ, πάστορα Στίβενς, για την ευκαιρία
να μιλήσω σε όλους σήμερα,
κι ευχαριστώ όλους εσάς που με ακούτε.
Πολλοί γνωρίζετε τον σύζυγό μου, τον Μπόμπι. Πώς να μην τον γνωρίζετε;
Δεν έχανε λειτουργία, και ήταν πάντα εκεί
να βοηθήσει, ακόμα κι αν σας γνώριζε ελάχιστα.
Και μάλλον έχετε ακούσει πολλά γι' αυτόν τελευταία.
Η αλήθεια είναι ότι ο σύζυγός μου δεν είναι καλά...
και όντως εξαφανίστηκε πριν από λίγους μήνες.
Κι όταν το συνειδητοποίησα, ήθελα να κρυφτώ.
Ήθελα να κρυφτώ απ' τον κόσμο,
ακόμα κι απ' τις σκέψεις μου.
Μου ήταν πολύ δύσκολο να δω αυτό που ήταν μπροστά μου.
Αλλά μετά θυμήθηκα ότι ακόμα και στις πιο σκοτεινές στιγμές,
πρέπει να κρατάμε τα μάτια μας ανοιχτά.
Είμαστε εδώ με τον γιο μου σήμερα για να ζητήσουμε τη βοήθειά σας,
όχι για εμάς, αλλά για ανθρώπους σαν τον Μπόμπι,
ανθρώπους εκεί έξω που νιώθουν ξεχασμένοι, αόρατοι.
Υπάρχουν πάνω από 5.000 άστεγες ψυχές σ' αυτήν την πόλη μόνο,
κι απ' ό,τι ακούω, θα είναι δύσκολος χειμώνας.
Οπότε είναι επιθυμία του Φίλιπ, και δική μου αποστολή,
να αγγίξουμε τον καθέναν από αυτούς
με μια απλή, παρηγορητική χειρονομία...
μια κουβέρτα.
Δεν είμαστε αφελείς,
ξέρουμε ότι τα προβλήματα που αντιμετωπίζουν είναι τεράστια,
αλλά ξέρουμε και ότι μια απλή πράξη καλοσύνης
μπορεί να είναι μια αρχή.
Γι' αυτό, σας παρακαλώ, αν μπορείτε να δωρίσετε, θα ήταν σημαντικό για εμάς,
κι ελπίζω να μπορέσουμε ν' αποκαταστήσουμε την πίστη όσων είναι χαμένοι.
Αυτές είναι;
Δύο βδομάδες;
Αυτό κατάφεραν σε δύο βδομάδες;
Πλησιάζουν οι γιορτές
κι ο κόσμος μάλλον στριμώχνεται τώρα.
Ξέρω ότι πολλά ιδρύματα ζητούν βοήθεια.
Μην τους δικαιολογείς, αγάπη μου.
-Ίσως δώσουν κι άλλες από βδομάδα. -Ναι, ίσως.
Σταθείτε, ίσως έχει λεφτά εδώ.
Έχεις κανένα ψιλό;
Σίντι, γεια σου.
Γεια, τρεις ενήλικες και ένα παιδί.
Ποιοι είναι οι φίλοι σου;
Αυτή είναι η φίλη μου η Ντίλια κι αυτός είναι ο Πολ.
Σκέφτηκα ότι θα ήταν καλό
να γνωρίσουμε τους ανθρώπους που βοηθάμε.
Είναι έξυπνη, έτσι;
Εξαιρετική ιδέα.
Εντάξει, έτοιμοι;
Οι κυρίες της εκκλησίες κάνουν τους καλύτερους κεφτέδες.
-Ναι; Μιλάμε για πέντε αστέρια; -Έξι.
Φρόνιμα, μικρέ.
Ευχαριστώ.
Ναι. Πολύ ευγενικό.
Σάουθερν. Η κόρη μου πήγε στο Σάουθερν.
Αλήθεια;
Ναι, οικονομικά σπούδασε.
Τάξη πολιτικών μηχανικών του '82.
Ήταν όμορφη πανεπιστημιούπολη.
Λοιπόν;
-Πεντέμισι. -Τι;
Συγγνώμη, ο μικρός εδώ πιστεύει ότι οι κεφτέδες παίρνουν έξι στα πέντε.
Του είπα ότι δεν βάζω πάνω από πεντέμισι. Εσύ τι λες;
Ο μικρός έχει δίκιο.
Εγώ θα έβαζα κι επτά.
Ευχαριστώ πολύ.
Δεν θα μ' αφήσει ήσυχη τώρα, έτσι;
-Ευχαριστώ. -Ευχαριστώ.
-Γεια σου, Μέριλιν. -Γεια.
Καλησπέρα.
Μια ερώτηση, έχει μείνει καθόλου σκορδόψωμο;
Αγόρασαν έξτρα όταν έμαθαν ότι θα ερχόσουν.
Τέλεια.
Πώς πάει στην εφημερίδα;
Πολλή δουλειά, αλλά δεν παραπονιέμαι.
Τι γίνεται εκεί;
Η Σίντι πήρε σοβαρά το θέμα με τις κουβέρτες.
Ναι; Δεν έμαθα κάτι.
Να μη χάνεις τη λειτουργία.
Αστείο.
Ποιοι είναι αυτοί;
Απίστευτα ικανοποιητικό, οφείλω να ομολογήσω.
-Συγκινητική ιστορία. -Ευχαριστώ.
Ευχαριστούμε.
Ποια ήταν η μεγαλύτερη δυσκολία σε όσα κάνετε;
Να κάνουμε τον κόσμο να δει αυτό που προσπαθεί να μη δει.
Αλήθεια;
Το πέτυχες.
Ξεκινώντας από τον εαυτό μου,
μερικές φορές πνίγεσαι τόσο στα δικά σου προβλήματα,
που ξεχνάς ότι υπάρχουν άνθρωποι εκεί έξω
που περνούν πολύ χειρότερα.
Κι αν μαζέψουμε 5.000 κουβέρτες πριν από τα Χριστούγεννα,
τότε θ' αξίζει.
Ναι, και τι σημαίνει αυτό που κάνετε για σένα;
Όταν έφυγε ο μπαμπάς μου,
ήμουν θυμωμένος, φοβισμένος, θλιμμένος. Είμαι ακόμα.
Αλλά αυτό που κάνουμε με τη μαμά βοηθάει αυτόν
βοηθώντας άλλους, και νομίζω ότι θα του άρεσε.
Κι εγώ έτσι νομίζω.
Διαβάζει Σαίξπηρ ο μικρός;
Νομίζω ότι κι αυτό θα του άρεσε.
ΙΔΡΥΜΑ "Η ΕΥΧΗ ΤΟΥ ΦΙΛΙΠ" ΧΡΕΙΑΖΟΜΑΣΤΕ ΚΟΥΒΕΡΤΕΣ
Πώς να δημιουργήσετε μια ιστοσελίδα
Οι άστεγοι στο Φορτ Γουόρθ αυξάνονται
Η Ευχή του Φίλιπ Ζεσταίνουμε Καρδιές
Ο Φίλιπ Σόντερς βοηθά τους άστεγους
Αν οι μισοί μου υπάλληλοι είχαν τη μισή σου ζωηράδα, Σίντι...
Δεν θα είχες τίποτα να πεις στις συσκέψεις προσωπικού.
-Συνεχίζεις με τις κουβέρτες; -Φυσικά.
Καλός ο εθελοντισμός,
είναι ωραίο χόμπι.
Χαίρομαι που εγκρίνεις το χόμπι μου.
Καθώς είσαι ήδη η καλύτερη υπάλληλός μου,
αν αφιέρωνες αυτόν τον χρόνο εδώ,
θα γινόσουν υποδιευθύντρια στο πι και φι.
Είναι θέμα προτεραιοτήτων, σωστά;
Τι είναι πιο σημαντικό;
Αλλά ίσως δεν είναι δική μου δουλειά να πω.
Απλώς θέλω να σε δω να φτάνεις εκεί που σου αξίζει.
-Ευχαριστώ, Τζιμ. -Συνέχισε έτσι.
Κοίτα, είσαι διάσημος.
Αυτό θα βοηθήσει.
Ναι, δεν βλάπτει.
Πάμε εκεί έξω
να δώσουμε τις κουβέρτες εκεί που ανήκουν.
-Τι λες γι' αυτούς εδώ; -Καλή ιδέα.
Γεια σας, θα θέλατε μια κουβέρτα;
Τις μοιράζουμε.
Σ' εκείνους εκεί;
Ναι.
Γεια σας, είμαστε από την Ευχή του Φίλιπ,
και μοιράζουμε κουβέρτες.
Όχι.
-Όχι; -Όχι, δεν θέλω την κουβέρτα σας.
Είναι δωρεάν, καθαρή, ορίστε, παρακαλώ...
Είπα, δεν θέλω, δεν θέλω την κουβέρτα σας,
δεν θέλω τίποτα από εσάς.
Συγγνώμη. Θέλαμε να βοηθήσουμε μόνο.
-Ποια νομίζεις ότι είσαι; -Συγγνώμη.
Ποια νομίζεις ότι είσαι;
Υπηρεσίες Στέγασης και Γειτονιάς, είμαι ο Τρέι, παρακαλώ.
Γεια σας, ονομάζομαι Σίντι Σόντερς,
είστε υπεύθυνοι για τα άσυλα αστέγων στην πόλη, σωστά;
Μάλιστα, επιβλέπουμε όλες τις δημοτικές εγκαταστάσεις.
Ωραία, μαζεύουμε με τον γιο μου κουβέρτες
και θα τις μοιράζαμε μία-μία,
αλλά για διάφορους λόγους, αυτό δεν φαίνεται ιδανικό.
Οπότε πήρα να δω αν υπάρχει τρόπος
να τις δωρίσουμε απευθείας στα άσυλα.
Να τις μαζέψουμε όλες μαζί και να τις δωρίσουμε.
Ναι, δεν υπάρχει πρόβλημα. Έχετε κασκόλ;
-Κουβέρτες. -Αν έχετε κουβέρτες να δωρίσετε,
αφήστε τες σε οποιοδήποτε άσυλο.
Ωραία, πρέπει να κάνουμε κάτι άλλο;
Δεν συμπληρώνετε χαρτιά για δωρεά κουβερτών,
θα είστε εντάξει.
Εντάξει. Τέλεια, ευχαριστώ πολύ για τη βοήθεια, Τρέι.
-Χαρά μου, καλή σας μέρα. -Επίσης.
Φίλε, πώς πήρες Δ στη διαίρεση κλασμάτων;
Κι η μικρή μου αδερφή τα ξέρει.
Ξέχασα ότι είσαι ιδιοφυΐα.
Δεν έχω πάρει ποτέ κάτω από Γ.
Θα μου πεις πώς είναι η Ε' Δημοτικού τη δεύτερη φορά.
Τι κοιτάς;
Τι θες;
Ένα κόλπο που μου έμαθε ο μπαμπάς.
-Κόλπο για τι; -Για τη διαίρεση κλασμάτων.
Ψωμί επί ψωμί, μπέργκερ επί τυρί.
Ελπίζω να βοηθήσει.
Με συγχωρείτε.
Αν ψάχνετε κρεβάτι, λυπάμαι, είμαστε πλήρεις σήμερα.
Όχι, δεν ψάχνουμε, ευτυχώς. Έχουμε καλά νέα.
Μαζεύουμε κουβέρτες.
Χιλιάδες.
Ξέρω ότι θ' ακουστεί τρελό, αλλά δεν έχω τι να τις κάνω.
Εντάξει μια, δυο κούτες, αλλά χιλιάδες;
Μα είναι δωρεάν κουβέρτες.
Από την υπηρεσία είπαν
ότι μπορώ να τις διανείμω σε οποιοδήποτε άσυλο.
Κυρία μου, κι εμείς θέλουμε να τους βοηθήσουμε, αλλά...
Τι λέτε;
Δεν έχουμε χώρο εδώ για τόσες κουβέρτες,
μετά βίας προλαβαίνουμε να κάνουμε όσα πρέπει
καθημερινά, πόσο μάλλον να διανέμουμε κάτι τέτοιο.
-Αυτό είναι χαζό. -Είναι.
Και να πω την αλήθεια, πνιγόμαστε στη γραφειοκρατία
για να προμηθευτούμε όσα έχουμε ανάγκη.
Συγγνώμη, ξέρω ότι δεν φταίτε εσείς,
μα είναι πολύ απογοητευτικό.
Έχετε καλή πρόθεση, δεν βρίσκουν πολλοί τον χρόνο να νοιαστούν.
Εδώ πρέπει να έχουμε κουβέρτες
για τα διαθέσιμα κρεβάτια, που δεν είναι πολλά,
μα αν βρείτε προϊόντα υγιεινής,
ξυράφια, αποσμητικά...
Εντάξει, θα δούμε τι μπορούμε να κάνουμε.
-Ευχαριστώ για τον χρόνο σας. -Παρακαλώ.
Έλα, μικρέ, πάμε.
-Κάνουν λάθος. -Ακουγόταν πολύ σίγουρη.
Είπε ότι θα προτιμούσαν ξυράφια
παρά άχρηστες κουβέρτες.
Πού είναι το σάντουίτς σου;
Έφαγα μπέργκερ.
Εσύ έφαγες μπέργκερ κι εγώ κρύο σάντουιτς;
Κι εγώ κρύο σάντουιτς έφαγα, εγώ τα έφτιαξα.
Δεν είναι και τόσο χάλια, έτσι;
Ωραία είναι, ευχαριστώ.
Να τ' αλλάξουμε; Είναι κακή ιδέα οι κουβέρτες;
Όχι, χαλάρωσε, μικρέ.
Αν περάσεις αρκετές νύχτες σ' αυτά τα πεζοδρόμια,
ξέρεις ότι μια κουβέρτα δεν είναι απλώς μια κουβέρτα.
Και οι χειμώνες δεν αστειεύονται.
Ακόμα και στο Τέξας.
Τι είναι αυτό;
3ο Σ.Ι.Τ.
Αυτό, φίλε μου,
είναι το 3ο Σύνταγμα Ιππικού Τεθωρακισμένων.
-Ωραίο. -Ωραίο φαίνεται εκεί.
Ευχαριστώ, είμαι περήφανη γι' αυτό.
-Εσύ το έραψες; -Ναι.
Θα ράψεις και στο δικό μου;
Φυσικά, αλλά δεν είμαι φθηνή.
Στάσου, αυτήν τη στοίβα τη μέτρησα;
Ναι, τη μέτρησα.
Αν συνεχίσεις έτσι, θα πνιγούμε
κάτω από έναν σωρό βαμβάκι και πολυεστέρα.
-Είδες τα κλειδιά μου; -Όχι, αλλά ξέρεις,
ίσως θα έπρεπε να μαζεύουμε γάντια.
Πολύ αστείο,
αλλά δεν είναι αστείο ότι άργησα στη λέσχη βιβλίου.
Σ' αγαπώ, αγαπώ τον Φίλιπ, αγαπώ αυτήν την αποστολή,
αλλά σε παρακαλώ, Θεέ μου, βοήθα την κόρη μου
στο ταξίδι αναζήτησης άλλου χώρου αποθήκευσης
-για όλες τις κουβέρτες. -Το 'χω.
Έχετε κάτι μεγαλύτερο;
Τι θα αποθηκεύσετε;
Ένα όνειρο.
Μόλις έφτασε η είδηση στο KLX.
Φαίνεται ότι το Βόρειο Τέξας περιμένει δύσκολα Χριστούγεννα.
Η Εθνική Μετεωρολογική Υπηρεσία εξέδωσε δελτίο κακοκαιρίας
που ξεκινά το Σάββατο, έως τις 28 Δεκεμβρίου.
Ο πάγος θα διαδεχτεί την κρύα βροχή και το χιονόνερο
καθώς έρχονται τα Χριστούγεννα.
Η παγωνιά του ανέμου αναμένεται να πέσει πολύ χαμηλά...
Καλέσατε τον Μπόμπι Σόντερς,
αφήστε μήνυμα και θα επικοινωνήσω μαζί σας.
Ναι.
Εγώ φταίω για όλα.
Ήταν ατύχημα, γλυκιά μου.
Δεν πειράζει, μαμά.
Θα τον πας σπίτι;
Χρειάζομαι λίγο χρόνο.
Φυσικά, γλυκιά μου.
Έλα, αγάπη μου.
Συγγνώμη, αλλά είμαστε πλήρεις απόψε, φίλε μου.
Δοκίμασε στην 4η Οδό.
Ναι;
Ναι, κύριε Κάμινγκς, γεια σας.
Δεν είμαι σίγουρη.
Ναι, νομίζω ότι δεν θα έρθει ούτε σήμερα.
Όχι, δεν...
Φυσικά, το ξέρω, θα σας ενημερώσω.
Εντάξει, γεια σας.
Γλυκιά μου, Σίντι,
πρέπει ν' αρχίσεις να τρως, αλλιώς θα το πάρω προσωπικά.
Θυμάσαι όταν μου είπες ότι με μισείς;
Δεν μετανιώνω για πολλά, μα δεν θα ξεχάσω ποτέ εκείνη τη μέρα.
Έτρεχαν δάκρυα στο προσωπάκι σου...
Είχες διαλέξει ένα όμορφο παστέλ φόρεμα
για τη λειτουργία του Πάσχα.
Λάτρευες εκείνο το φόρεμα,
και το πήγα στο καθαριστήριο
τη Μεγάλη Δευτέρα.
Ο μπαμπάς σου έφυγε την Τετάρτη...
και ξαφνικά κατέρρευσε όλος ο κόσμος μου.
Δεν έκανα ντους μία βδομάδα.
Οπότε το Πάσχα...
όταν ήρθες να ζητήσεις το φόρεμά σου...
το είχα ξεχάσει.
Δεν είχα σκεφτεί τίποτα.
Και είπες ό,τι είπες, κι εγώ ξέσπασα...
Ωραίος τρόπος να γιορτάσουμε την Ανάσταση.
Μετανιώνω που δεν πήγα να πάρω το φόρεμα.
ΦΙΛΙΠ
Και τώρα, τα τελευταία νέα για την επικίνδυνη θύελλα
που έρχεται στο Βόρειο Τέξας την άλλη βδομάδα.
Οι αρχές παροτρύνουν όλους τους κατοίκους να προετοιμαστούν
για θερμοκρασίες που θα πλησιάσουν στο μηδέν
και ασταθείς βροχοπτώσεις.
Αυτήν τη στιγμή, οι ειδικοί προβλέπουν
ότι οι χαμηλότερες θερμοκρασίες θα πλήξουν δυστυχώς την περιοχή μας
την παραμονή των Χριστουγέννων.
Ζεσταθείτε και προσέχετε, Τεξανοί.
Ευχαριστούμε. Τα συνεργεία αντιμετωπίζουν πολύ πάγο...
Μαμά, δεν μπορούμε να τα παρατήσουμε.
Χάθηκαν όλα, αγάπη μου.
-Θ' αρχίσουμε απ' την αρχή. -Δεν είναι τόσο εύκολο.
Είναι. Εκείνοι εκεί οι άνθρωποι όπως η Ντίλια, όπως ο μπαμπάς,
είναι ακόμα έξω, όλοι τους, δεν μπορούμε να τους παρατήσουμε.
Κάνει πολύ κρύο. Μας χρειάζονται.
Ίσως δεν μπορούμε να τους βοηθήσουμε όλους, μα αν βοηθήσουμε μερικούς...
Να μία.
Ξέρετε ότι ήταν δύσκολη χρονιά για μένα και την οικογένειά μου.
Μερικές φορές συμβαίνουν πράγματα και δεν ξέρεις πώς να συνεχίσεις.
Με τη μαμά μου θέλαμε να πάρουμε κάτι δυσάρεστο που μας συνέβη
και να βγει κάτι καλό από αυτό,
και βοήθησαν πολλοί.
Έγινε ένα ατύχημα, οπότε πρέπει ν' αρχίσουμε απ' την αρχή.
Μα δεν πειράζει, όπως λέει πάντα η γιαγιά μου,
πρέπει να εμπιστευτούμε τον Θεό.
Καθώς έρχεται θύελλα σε λίγες μέρες,
δουλεύουμε σκληρά για να βοηθήσουμε όπως μπορούμε.
Για τα φετινά Χριστούγεννα, έχω πολύ μικρή λίστα.
Θέλω να είναι καλά ο μπαμπάς μου,
και θέλω να δώσω μια κουβέρτα σε όσο πιο πολλούς ανθρώπους μπορώ.
Οπότε αν εσείς ή οι οικογένειές σας μπορείτε να βοηθήσετε κάπως,
θα το εκτιμούσαμε πολύ.
Να πιστέψουμε ότι μπορούμε να κάνουμε κάτι,
όσο μικρό κι αν είναι.
Αν πάψουμε να το πιστεύουμε αυτό, θα πάψουμε να ζούμε.
-Πολλές κουβέρτες. -Όχι κι άσχημα, έτσι;
Ευτυχώς που σε πέτυχα.
-Τις έφερε η αδερφή μου το πρωί. -Πάνω στην ώρα.
Πώς θα τις μοιράσετε;
Θα τις μοιράσουμε με τον Φίλιπ
την παραμονή των Χριστουγέννων, και χρειαζόμαστε βοήθεια.
Η ισχύς εν τη ενώσει.
Αυτό που μας ανησυχεί τώρα
είναι η απίστευτα παγερή νύχτα που έρχεται.
Η θύελλα θα πλήξει όλη την πολιτεία.
Τμήματα του Δυτικού Τέξας θα πληγούν από χιονοθύελλα,
και αυτήν τη στιγμή φαίνεται ότι το βράδυ μπορεί να κάνει περισσότερο κρύο.
Στο μεταξύ, προετοιμαστείτε για το κρύο, Τεξανοί,
θα είναι ένας δριμύς Δεκέμβρης που θα μείνει στην ιστορία.
-Είστε σίγουροι ότι θα χωρέσουν; -Δεν είχαν μεγαλύτερο φορτηγό.
Και σίγουρα θέλετε να το κάνουμε απόψε,
παραμονή Χριστουγέννων;
Η θύελλα δεν περιμένει. Ευχαριστώ που ήρθες.
Χαρά μου.
Εξάλλου, ο Μπόμπι θα μ' έσπαγε στο ξύλο
αν μάθαινε ότι σ' άφησα να τα κάνεις όλα μόνη, οπότε...
Ορίστε, μικρέ.
Συγγνώμη που διακόπτω.
Πάστορα, ήρθες.
Πρέπει να δεις κάτι.
Τι εννοείς;
Έλα να δεις.
Εντάξει.
-Πού; -Εκεί μπροστά.
Τι συμβαίνει;
Γεια. Μάθαμε ότι χρειάζεσαι βοήθεια.
Χρόνια πολλά.
Δεν θέλω να ξαναδώ ποτέ αυτές τις κουβέρτες,
οπότε πάμε να βοηθήσουμε τον κόσμο να ζεσταθεί, εντάξει;
Ναι!
Χρόνια πολλά. Αυτή είναι για σένα.
-Χρόνια πολλά. -Ευχαριστώ.
Γεια σου, είσαι καλά;
Εσύ εκεί.
Ήρεμα, αυτό είναι το καλό μου πόδι.
Είσαι καλά;
Τα χάλια σου έχεις.
Έλα, πάρε.
Κάτι για σένα, εντάξει;
Ευχαριστώ. Ευχαριστώ, παιδιά.
Πηγαίνετε σπίτι να ζεσταθείτε, θα χειροτερέψει ο καιρός.
Θα δώσω μερικές κουβέρτες ακόμα και θα έρθω σπίτι.
-Πήγαινε και έλα κατευθείαν σπίτι. -Εντάξει.
-Έτοιμος; -Ναι.
Γεια, σας φέραμε κουβέρτες.
Ευχαριστώ, αγάπη μου.
-Χρόνια πολλά. -Χρόνια πολλά.
Χρόνια πολλά.
Χρόνια πολλά. Πάρε μια κουβέρτα.
Ευχαριστώ που περιμένατε.
Έτοιμος;
Χρόνια πολλά, Πολ.
Χρόνια πολλά, μικρέ.
Μικρέ, περίμενε!
Περίμενε, σταμάτα!
Αυτόν ψάχνετε;
Εδώ.
Εδώ ήταν.
-Είσαι σίγουρος; -Απόλυτα.
Μπόμπι!
Μπαμπά!
Το ακούτε αυτό;
Μπαμπά!
-Μπόμπι. -Μπαμπά, ξύπνα, σε παρακαλώ.
-Μπαμπά, σε παρακαλώ, ξύπνα. -Μπόμπι!
Απάντησέ μου, Μπόμπι, μ' ακούς;
Μπαμπά, ξύπνα, σε παρακαλώ.
-Γεια σας, βρήκα τον άντρα μου. -Ξύπνα.
Νομίζω ότι είναι τραυματισμένος. Γωνία Χάρτφορντ και Ανατολικής 3ης.
-Γρήγορα, σας παρακαλώ. -Μπαμπά!
ΤΡΕΙΣ ΜΗΝΕΣ ΜΕΤΑ
Λοιπόν, τι λες;
Μου προσφέρεις δουλειά, μικρέ;
Έτσι φαίνεται.
Λαμβάνουμε πολλές μεταχειρισμένες κουβέρτες
που θέλουν επιδιόρθωση πριν τις μοιράσουμε,
και σκέφτηκα ότι ράβεις ωραία...
Είμαι πολύ ακριβή.
Πόσα χρεώνεις;
-Σκέψου το. -Οπωσδήποτε θα το σκεφτώ.
Να σε πάμε κάπου;
Όχι, αφού με ξέρεις.
Ντίλια!
η ευχή του φίλιπ Ζεσταίνουμε Άστεγες Καρδιές
Αφού ανακάλυψαν τον νέο σκοπό της ζωής τους,
η Σίντι κι ο Φίλιπ ίδρυσαν την Ευχή του Φίλιπ το 2005.
Ο μη κερδοσκοπικός οργανισμός συνεχίζει να αναπτύσσεται
πολύ πέρα από τις 5.000 κουβέρτες που μάζεψαν τον πρώτο χρόνο.
Σήμερα, συλλέγουν κουβέρτες, τρόφιμα και πάνω από 100.000 προϊόντα τον χρόνο
για τους άστεγους στο Βόρειο Τέξας...
χάρη στην κοινότητα σχολείων, εκκλησιών, επιχειρήσεων και ιδιωτών.
Αν και ο Μπόμπι γύρισε στην οικογένεια και έλαβε αγάπη και φροντίδα,
συνεχίζει να παλεύει με την ψυχασθένεια μέχρι σήμερα.
Η αληθινή Σίντι!
Τι ωραία.
Θεέ μου, τι ωραία.
Χαίρομαι πολύ που σε γνωρίζω.
-Είσαι πολύ όμορφη. -Κι εσύ, κούκλα.
Είσαι πολύ όμορφη.
Εδώ δες.
-Σε ευγνωμονούμε για την ιστορία σου... -Όχι, εγώ σας ευγνωμονώ.
...και χαιρόμαστε πολύ που τη λέμε.
Και είναι πολύ όμορφο αυτό που κάνατε
και πολύ γενναίο.
Και είναι μεγάλη μου τιμή να σε υποδύομαι.
Εδώ δες, Σίντι Μπαντς και Άννα Καμπ.
-Στ' αλήθεια. -Οι αυθεντικές.
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: Σοφία Κοκκινά